Sacramenton piirikunta
Sacramenton piirikunta () on Yhdysvaltojen Kalifornian osavaltiossa sijaitseva piirikunta. Sen väkiluku oli 1 418 788 ihmistä vuonna 2010, ja se on pinta-alaltaan 2 570 neliökilometriä. Piirikunnan suurin kaupunki on Kalifornian pääkaupunki Sacramento, joka on myös piirikunnan hallintokeskus.
Santa Ana (Kalifornia)
Santa Ana sijaitsee Santa Anan laaksossa Kalifornian osavaltion lounaisosassa Orangen piirikunnassa. Kaupunki on osa suurempaa rakennettua aluetta, johon kuuluvat myös esimerkiksi Anaheim, Buena Park ja Fullerton. Lähellä ovat myös Los Angelesin ja San Diegon metropolialueet. Matkaa Los Angelesiin on noin 50 kilometriä ja San Diegoon 145 kilometriä. Matkaa Tyynen valtameren rannikolle on noin 20 kilometriä. Ympäröivä alue on puolestaan tuottoisaa maatalousaluetta ja lähellä kohoavat Santa Ana -vuoret.